Document ID: 31998R2258

KOMISSION ASETUS (EY) N:o 2258/98,
annettu 20 päivänä lokakuuta 1998,
erityistoimenpiteistä asetuksesta (ETY) N:o 3719/88 poikkeamiseksi hedelmä- ja vihannesjalostealalla
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96 (1), sellaisena kuin se on muutettuna asetuksella (EY) N:o 2199/97 (2), ja erityisesti sen 16 artiklan 8 kohdan ja sen 29 artiklan,
sekä katsoo, että
Venäjän markkinoita syyskuusta alkaen leimaavat ongelmat ovat vakavasti vahingoittaneet viejien taloudellisia etuja ja että näin syntynyt tilanne on vakavasti heikentänyt vientimahdollisuuksia,
tässä tilanteessa olisi maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 päivänä marraskuuta 1988 annetusta komission asetuksesta (ETY) N:o 3719/88 (3), sellaisena kuin se on viimeksi muutettuna asetuksella (EY) N:o 1044/98 (4), poiketen sallittava 1 päivänä syyskuuta 1998 voimassa olevien, tuen ennakkovahvistuksen sisältävien vientitodistusten haltijoiden palauttaa tammikuun 1999 loppuun asti nämä todistukset ne myöntäneelle viranomaiselle, jotta niihin liittyvä vakuus vapautetaan kokonaan, edellyttäen että Venäjä on näissä todistuksissa tarkoitettu määräpaikka, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (ETY) N:o 3719/88 33 artiklassa säädetään, tuen ennakkovahvistuksen sisältäviin hedelmä- ja vihannesjalosteiden 1 päivänä syyskuuta 1998 voimassa olleisiin vientitodistuksiin, joissa tarkoitettu määräpaikka on Venäjä ja jotka on palautettu tai palautetaan ne myöntäneelle viranomaiselle viimeistään 31 päivänä tammikuuta 1999, liittyvät vakuudet vapautetaan viemättä olevien määrien osalta kokonaisuudessaan.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä lokakuuta 1998.

Labels: 3
18
17